Úradný vestník L 071 , 15/03/2003 S. 0028 - 0029



Rozhodnutie Komisie zo 14. marca 2003 o pridelení dodatočných dní mimo prístavu členským štátom v súlade s prílohou XVII nariadenia Rady (ES) č. 2341/2002 [oznámené pod číslom dokumentu C(2003) 762] (Text s významom pre EHP) (2003/185/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2341/2002 z 20. decembra 2002, ktorým sa určujú pre rok 2003 príležitosti rybolovu a jeho podmienky pre niektoré rybie násady a skupiny rybích násad, použiteľné vo vodách spoločenstva, a pre lode spoločenstva vo vodách, kde sa vyžadujú obmedzenia rybolovu [1], a najmä na jeho prílohu XVII, ods. 6, keďže: (1) odsek 6 písm. a) prílohy XVII k nariadeniu (ES) č. 2341/2002 špecifikuje počet dní, počas ktorých môžu byť od 1. februára 2003 do 31. decembra 2003 určité rybárske lode spoločenstva mimo prístavu v zemepisných oblastiach určených v odseku 2 tejto prílohy; (2) odsek 6 písm. b) prílohy XVII k nariadeniu (ES) č. 2341/2002 stanovuje možnosť pre Komisiu prideliť členským štátom dodatočné dni pre tieto lode mimo prístavu na kompenzáciu času stráveného plavbou medzi domácimi prístavmi a rybolovnými územiami a na prispôsobenie novozavedenému systému riadenia nákladov rybolovu; (3) dni, ktoré sú ustanovené v odseku 6 písm. a) prílohy XVII k nariadeniu (ES) č. 2341/2002 sú dostatočné na to, aby umožnili plavidlám používajúcim inú rybársku techniku, ako určenú v odseku 4 písm. a) tejto prílohy, nevyhnutný čas na ulovenie množstva tresky, ktoré ich oprávňuje na rybolov v priebehu 2003; (4) lode, ktoré používajú techniku, ako určuje odsek 4 písm. a) prílohy XVII k nariadeniu (ES) č. 2341/2002, tradične prevážajú na palube rôzne druhy rybárskych potrieb; podľa odseku 7 prílohy XVII k nariadeniu (ES) č. 2341/2002 táto prax nie je povolená pre rybárske lode podliehajúce tejto prílohe; toto pravidlo má za následok určitú potrebu dostať pre tieto lode dodatočné dni na prispôsobenie novému systému, aby sa mohli vrátiť do prístavu zmeniť v prípade potreby rybárske potreby; na tento účel sa zvažujú ako vhodné dva dodatočné dni; (5) každý členský štát pravdepodobne narazí na podobné problémy vo vzťahu k prispôsobeniu k novozavedenému systému riadenia nákladov rybolovu; (6) odsek 6 písm. c) prílohy XVII k nariadeniu (ES) č. 2341/2002 stanovuje možnosť pre Komisiu prideliť členským štátom pri zohľadnení dosiahnutých výsledkov alebo očakávaných výsledkov v oblasti vyraďovania rybárskych lodí v roku 2002 a 2003 dodatočné dni mimo prístavu pre lode prevážajúce na palube akúkoľvek techniku určenú v odseku 4 písm. a) prílohy XVII k nariadeniu (ES) č. 2341/2002; (7) Dánsko a Spojené kráľovstvo predložili údaje o vyradení takých rybárskych lodí v roku 2002 a opis ich zámeru vyradiť také rybárske lode v roku 2003; (8) rozhodnutie Rady je nevyhnutné na pridelenie dodatočných dní na mori pre rybárske lode prevážajúce na palube techniku určenú v odseku 4 písm. a) prílohy XVII k nariadeniu (ES) č. 2341/2002, PRIJALA TOTO ROZHODNUTIE: Článok 1 V súlade s odsekom 6 písm. b) XVII k nariadeniu (ES) č. 2341/2002 členské štáty môžu prideliť maximálne dva dodatočné dni na kalendárny mesiac, počas ktorých lode môžu byť mimo prístavu, keď prevážajú na palube akékoľvek rybárske potreby určené v odseku 4 písm. a) tejto prílohy. Článok 2 Maximálny počet dodatočných dní, ktoré môžu byť pridelené v každom kalendárnom mesiaci v súlade s odsekom 6 písm. c) prílohy XVII k nariadeniu (ES) č. 2341/2002, je takýto: a) Dánsko: dva dni, b) Spojené kráľovstvo: štyri dni. Článok 3 Počet dodatočných dní pridelených podľa článku 1 a 2 sa môže kumulovať. Článok 4 Toto rozhodnutie je adresované členským štátom. V Bruseli 14. marca 2003 Za Komisiu Franz Fischler člen Komisie [1] Ú. v. ES L 356, 31.12.2002, s. 12. --------------------------------------------------